Dustborn

***Dustborn*** er et action-eventyrspill utviklet av Red Thread Games og utgitt av Quantic Dream i 2024. Videospillet ble utgitt for Windows, PlayStation 4, PlayStation 5, Xbox Series X/S og Xbox One den 20. august 2024.

Historien i *Dustborn* finner sted i USA i år 2030 og har overnaturlige elementer. Spillet har også noen skeive emner.

## Utvikling
*Dustborn* mottok 14 millioner kroner i støtte fra Staten via Norsk filminstitutt i 2019, 2020 og 2022, ved ordningen for «Utvikling av spill etter kunstnerisk vurdering».

## Gameplay
I spillets alternative virkelighet overlevde USAs president John F. Kennedy attentatforsøket i Texas i november 1963, og han etablerte deretter en militarisert politistyrke kalt «Justice» for å beskytte USA mot trusler. Flere tiår senere ble Samuel Ward utnevnt til president, men han vrir Justices opprinnelige formål for å befeste sin egen makt. Dermed kunne han vedta drakoniske lover mot USA, nå kjent som Den amerikanske republikk.

I år 2000 spredte en hendelse kjent som Broadcast et tankevekkende "ekko" over hele landet, og dette forvandlet en liten andel av befolkningen til anomaler, som kan bruke unike krefter kjent som vokaler for å påvirke mennesker og virkeligheten. Myndighetene vedtok deretter krigsrett og suspenderte president-valget, samtidig som Justice fikk i oppdrag å arrestere alle som ble oppdaget å være en anomale.

I år 2030 er hovedpersonen Pax en slik anomal som bor i Pacifica, et land som en gang var delstaten California før dette området løsrev seg fra resten av republikken. Selv om Pax forsørger seg med minstelønn og svindel, ønsker hun å flykte til et sted der anomaler har flere rettigheter. En vitenskapsmann fra Weave-motstandsbevegelsen, Jacob, rekrutterer Pax til en jobb med å levere språkdata til Weave i bytte mot et trygt tilfluktssted i Nova Scotia.

Pax og hennes anomale venner, Noam og Sai, slår seg deretter sammen med Weave-agenten Theo for å stjele data. Mannskapet bryter seg inn i et hovedkvarter, slåss mot organisasjonens cyborger og kopierer informasjon til en datanøkkel. Mannskapet kjører deretter til La Torre og skaffe seg en turbuss, som er en del av mannskapets dekkhistorie og late som de er et punkrock-band. Mannskapet rekrutterer også en robot, senere kjent som «Caretaker», for å kjøre denne bussen.

Etter hvert rekrutterer de forskjellige anomaler, samtidig som de forsøker å unngå Justice eller andre motstandere. Disse nye rekruttene inkluderer Ziggy i Oregon, Eli i Nevada, Girl og Sol i Colorado, Ophelia i Kansas og Nainai i Michigan. Mannskapet oppdager også at Justice i hemmelighet kidnapper barn for å bli til anomaler, og at det var Justice sine eksperimenter som hadde forårsaket at mennesker utviklet seg til å bli anomaler.

## Mottagelse
Spillet har mottatt «blandete eller gjennomsnittlige» tilbakemeldinger ifølge Metacritic, der utgaven for Windows har en samlet sum på 67 av 100 basert på 16 kritikere (per 17. august 2024).

Andreas Gjøsæther Jensen ved *[[Gamer.no]]* ga *Dustborn* 6 av 10 poeng, og konkluderer med at dialogen i spillet «ikke faller helt i smak». Rune Fjeld Olsen skrev på NRK.no at «historien og dialogien [sitter ikke] like godt hele veien» og ga spillet terningkast 4.
## Referanser


## Eksterne lenker
* 
*